Konstal 105Na

Konstal 105Na je poľská električka, ktorá bola vyrábaná medzi rokmi 1979 a 1992 v podniku Konstal v poľskom meste Chorzów. Úzkorozchodná verzia bola označená ako 805Na. Električky 105Na sú najpopulárnejším typom električiek v Poľsku.

 Konštrukcia 
Konstal 105Na je jednosmerný motorový električkový vozeň so štyrmi dverami (stredné sú zdvojené). Električka je štvornápravová so všetkými hnacími nápravami.

Typ 105Na vznikol úpravou pôvodnej verzie Konstal 105N, ktorá bola vyrábaná v 70. rokoch 20. storočia. Bolo zmenené umiestnenie prvkov elektrickej výzbroje spod schodov do skrine v zadnej časti kabíny vodiča vozidla, boli tiež zrušené malé predné aj bočné okienka. Z prevádzkového hľadiska bola najdôležitejšou zmenou zapojenie elektromotorov sérioparalelne miesto pôvodného sériového zapojenia, vďaka čomu klesla spotreba elektrickej energie o 12 %. Električky 105Na boli tiež vybavené novými podvozkami.

Počas prevádzky boli električky 105N hojne modernizované (zmeny elektrickej výzbroje, nové čelá, nové dvere, zobojsmernenie vozidla). Na typ 105N (805Na) boli tiež upravované aj staršie električky 105N (805N).

 Verzie 
Od 80. rokov 20. storočia vzniklo veľké množstvo najrozličnejších modernizácii električiek 105Na (805Na).

 Konstal 105NT – tyristorová výzbroj
 Konstal 105Nb – nové dvere a podvozky
 Konstal 105Np – statický menič
 Konstal 105Ng/S – tyristorová výzbroj, nové dvere
 Konstal 105N2k – nové dvere, statický menič
 Konstal 105N2k/2000 – výzbroj s GTO tyristory, nový dizajn
 Protram 105NWr – výzbroj s IGBT tranzistormi, nový dizajn
 Konstal 105Nf – nový pult, polopantograf
 Konstal 105Nz – asynchrónne motory
 Konstal 105Nd a 105NaD – vlečný vozeň
 Konstal 105NaDK – zobojsmernienie vozňa
 HCP 115N – kĺbová električka vytvorená spojením dvoch vozňov 105Na, medzi ktoré je vložený nový stredný nízkopodlažný článok
 Protram 405N – kĺbová električka vytvorená spojením troch vozňov 105Na

 Galéria 

 Referencie 

 Iné projekty 

Kategória:Električky Konstal
Kategória:Dráhové vozidlá vyrábané od roku 1979